El diumenge es farà la fira popular a la plaça, en què hi haurà una vintena d'envelats i estands
1 min. Palma 12/02/2018 15:52
651x366 Foto: D.Oliveira. Foto: D.Oliveira.
L'any nou xinès ha arribat aquest cap de setmana a Pere Garau. L'Associació Xinesa de les Illes Balears (Achinib) ha instal·lat gairebé un centenar de fanalets als arbres, els fanals públics i comerços de la barriada. Ho ha anunciat la pàgina mallorquina de la xarxa social Wechat, Mallorcaren, administrada per Achinib.
Achinib també està enllestint la segona fira popular, que tindrà lloc a la plaça de Pere Garau el proper diumenge. La fira acollirà una vintena de carpes per mostrar les tradicions i els productes xinesos, i oferirà diferents espectacles.
És el tercer any que Achinib organitza l'any nou xinès a les Balears. L'entitat, nascuda a Pere Garau, ha estat la primera organització xinesa que ha començat a celebrar l'any nou xinès en públic i obert a tots els ciutadans. Com a agraïment, com va fer l'any passat José Hila, enguany, Antoni Noguera ha felicitat els membres de la comunitat en xinès.